6. marraskuuta
Tapahtumia

1860 – Abraham Lincoln valittiin Yhdysvaltojen 16. presidentiksi ensimmäisenä republikaanisen puolueen ehdokkaana.
1888 – Yhdysvaltain istuva presidentti Grover Cleveland sai presidentinvaaleissa enemmistön äänistä, mutta republikaanisen puolueen ehdokas Benjamin Harrison sai taakseen enemmistön valitsijamiehistä.
1900 – Presidentti William McKinley valittiin uudelle kaudelle voitolla demokraattisen puolueen presidenttiehdokkaasta William Jennings Bryanista.
1905 – Suurlakko päättyi.
1913 – Mahatma Gandhi pidätettiin hänen johtaessaan intialaisten kaivostyöläisten marssia Etelä-Afrikassa.
1928 – Republikaani Herbert Hoover voitti ylivoimaisesti Yhdysvaltain presidentinvaaleissa demokraattien Alfred E. Smithin.
1933 – Helsingissä syntyi katutappeluja suomen- ja ruotsinkielisten koululaisten välille. Kahdessa päivässä tappelut yltyivät paikoin niin rajuiksi, että poliisi joutui turvautumaan voimakeinoihin järjestyksen palauttamiseksi.
1935 – Yhdysvaltalainen Edwin Armstrong esitteli tutkimuksensa taajuusmodulaation käytöstä radiolähetyksessä: "A Method of Reducing Disturbances in Radio Signaling by a System of Frequency Modulation", mikä johti ULA-radion syntyyn.
1945 – Suomen hallitus päätti, että entinen tasavallan presidentti Risto Ryti, entiset pääministerit Edwin Linkomies ja Jukka Rangell, entiset ministerit Antti Kukkonen, Henrik Ramsay, Tyko Reinikka ja Väinö Tanner sekä Suomen entinen Berliinin-lähettiläs Toivo Kivimäki oli asetettava erityisessä sotasyyllisyysoikeudessa syytteeseen "virka-aseman väärinkäyttämisestä valtakunnan vahingoksi". Kaikki kahdeksan pidätettiin seuraavan vuorokauden aikana ja oikeudenkäynti alkoi 15. marraskuuta.
1956 – Presidentti Dwight D. Eisenhower valittiin jatkokaudelle Yhdysvaltain presidentinvaaleissa hänen kukistettuaan demokraattien presidenttiehdokkaan Adlai Stevensonin, joka oli ollut hänen vastaehdokkaanaan myös neljä vuotta aikaisemmin.
1957 – Félix Gaillardista tuli Ranskan pääministeri.
1962 – YK:n yleiskokous hyväksyi päätöslauselman, joka tuomitsi Etelä-Afrikan rasistisen apartheid-politiikan ja kehotti kaikkia YK:n jäsenmaita lakkauttamaan sotilas- ja taloussuhteet Etelä-Afrikan kanssa.
1963 – Vietnamin sota: jatkona 1. marraskuuta tapahtuneelle vallankaappaukselle ja presidentti Ngô Đình Diệmin murhalle, vallankaappauksen johtaja kenraali Dương Văn Minh nousi Etelä-Vietnamin johtoon.
1965 – Kuuba ja Yhdysvallat sopivat aloittavansa lentokuljetukset (ns. Freedom Flights) niille kuubalaisille, jotka halusivat lähteä Yhdysvaltoihin (vuoteen 1971 mennessä 250 000 kuubalaista otti osaa tähän ohjelmaan).
1971 – Yhdysvaltain atomienergiakomissio (United States Atomic Energy Commission - AEC) räjäytti voimakkaimman yhdysvaltalaisen vetypommin, koodinimeltään Cannikin, Amchitkan saarella Aleuteilla.
1975 – Vihreä marssi alkoi: 300 000 aseetonta marokkolaista kokoontui Tarfayan kaupunkiin odottamaan Marokon kuningas Hassan II:n merkkiä siirtyä Länsi-Saharaan.
1985 – Vasemmistolainen sissiliike "Huhtikuun 19. päivän liike" valtasi Bogotán oikeustalon Kolumbiassa surmaten lopuksi 115 ihmistä, joista 11 oli Kolumbian korkeimman oikeuden tuomareita.
1996 – Yhdysvaltain presidentti Bill Clinton valittiin uudestaan Yhdysvaltojen presidentiksi.
1998 – Suomen Sisu perustettiin.
1999 – Australialaiset äänestäjät kannattivat sitä, että Yhdistyneen kuningaskunnan hallitsija on jatkossakin Australian valtionpäämies.